section_heading: Djelovanje i projekti
paragraph_text: Djelovanje joj je zasnovano na pokretanju i organiziranju akcija za zaštitu prirode i okoliša, poticanju sudjelovanja javnosti u donošenju odluka o zaštiti okoliša, edukaciji stanovništva, skrbi za dobrobit životinja te promicanju održiva razvoja. Suradnja s ostalim nevladinim organizacijama s područja zaštite okoliša ostvaruje se na trima razinama: regionalnoj, državnoj i međunarodnoj. Na državnoj razini surađuje sa Zelenim forumom (mrežom udruga za zaštitu okoliša Hrvatske), a članica je međunarodnih udruga The Royal Society for Prevention of Cruelty to Animals (RSPCA), South East European Environmental NGO Network (SEEENN) te međunarodne mreže udruga Adriatic GreeNet, koje je i suosnivač.